2017. gada 5. septembrī Noteikumi Nr. 525

Rīgā (prot. Nr. 43 14. §)

**Grozījumi Ministru kabineta 2010. gada 17. augusta noteikumos Nr. 788 "Valsts izglītības informācijas sistēmas saturs, uzturēšanas un aktualizācijas kārtība"**

Izdoti saskaņā ar

Augstskolu likuma 46.1panta ceturto daļu

un [Izglītības likuma](http://likumi.lv/ta/id/50759-izglitibas-likums)  
[14. panta](http://likumi.lv/ta/id/50759-izglitibas-likums#p14) 27. un 30. punktu

Izdarīt Ministru kabineta 2010. gada 17. augusta noteikumos Nr. 788 "Valsts izglītības informācijas sistēmas saturs, uzturēšanas un aktualizācijas kārtība" (Latvijas Vēstnesis, 2010, 137. nr.; 2014, 168. nr.; 2016, 49., 179. nr.) šādus grozījumus:

1. Izteikt norādi, uz kāda likuma pamata noteikumi izdoti, šādā redakcijā:

"Izdoti saskaņā ar Augstskolu likuma 46.1 panta ceturto daļu un Izglītības likuma 14. panta 27. un 30. punktu".

2. Aizstāt noteikumu tekstā vārdus "valsts statistika" (attiecīgā locījumā) ar vārdiem "oficiālā statistika" (attiecīgā locījumā).

3. Papildināt noteikumus ar 1.3. apakšpunktu šādā redakcijā:

"1.3. Studējošo un absolventu reģistra publiski pieejamās informācijas apjomu un publiskošanas kārtību."

4. Papildināt 3. punktu aiz vārdiem "bērnu uzskaites datubāze" ar vārdiem "Studējošo un absolventu reģistrs".

5. Papildināt 4.1. apakšpunktu aiz vārdiem "bērnu uzskaites datubāzes" ar vārdiem "Studējošo un absolventu reģistra".

6. Aizstāt 4.14. apakšpunktā vārdu "valsts" ar vārdu "oficiālās".

7. Papildināt noteikumus ar 4.15. apakšpunktu šādā redakcijā:

"4.15. absolventu nodarbinātības, ienākumu un bezdarba līmeņa monitoringam."

8. Papildināt noteikumus ar 6.4. apakšpunktu šādā redakcijā:

"6.4. sporta sacensību kalendāru (attiecas uz profesionālās ievirzes sporta izglītības iestādēm)."

9. Svītrot 7.2. apakšpunktā vārdu "programmas".

10. Izteikt8. punkta ievaddaļu šādā redakcijā:

"8. Par izglītojamo (izņemot izglītojamo augstākās izglītības programmā un pieaugušo neformālās izglītības iestādē) sistēmā iekļauj šādu informāciju:".

11. Papildināt noteikumus ar 8.8.3 un 8.8.4 apakšpunktu šādā redakcijā:

"8.8.3informācija par profesionālās ievirzes sporta izglītības iestāžu mācību treniņu grupu rezultativitātes kritēriju sportā un nosacījumu attiecībā uz audzēkņu skaitu un vecumu izpildi iepriekšējā mācību gadā attiecīgajā grupā (attiecas uz profesionālās ievirzes sporta izglītības iestādēm);

8.8.4 datums un numurs rīkojumam, ar kuru profesionālās ievirzes sporta izglītības iestādes izglītojamais, kurš izpildījis augstākas mācību treniņu grupas rezultativitātes kritērijus, pārcelts atbilstošā mācību–treniņu grupā;".

12. Papildināt noteikumus ar 8.1punktu šādā redakcijā:

"8.1Par studējošo augstākās izglītības iestādē sistēmā iekļauj šādu informāciju:

8.11. personas dati:

8.11.1. vārds;

8.11.2. uzvārds;

8.11.3.personas kods vai identifikācijas numurs;

8.11.4.dzimums;

8.11.5.dzimšanas datums;

8.11.6. valstspiederība vai pases izdevējvalsts;

8.11.7. personas statuss Latvijā;

8.11.8. valsts, kurā iegūta vidējā izglītība (tikai par "mobilajiem studentiem" – Latvijas augstskolā vai koledžā imatrikulētie studējošie, kuri iepriekšējo izglītību ieguvuši ārpus Latvijas);

8.11.9. datums, kad studējošais ierakstīts augstākās izglītības iestādes studējošo sarakstā (imatrikulēts);

8.11.10. ziņas par studējošā (izņemot šo noteikumu 8.15. apakšpunktā minēto) reģistrāciju augstākās izglītības iestādes dienesta viesnīcā (ir/nav). Šo ziņu ievade ir brīvprātīga;

8.11.11. miršanas datums;

8.12. studiju programmu dati atbilstoši šo noteikumu 7. punktam;

8.13. semestru dati:

8.13.1. mācību (akadēmiskais) gads;

8.13.2. studiju programmas kods un nosaukums;

8.13.3.semestra kārtas numurs;

8.13.4. semestra sākuma un beigu datums;

8.13.5. studējošā piederība studiju programmas semestrim – sākuma un beigu datums;

8.13.6. mācību valoda;

8.13.7. studiju finansēšanas veids – valsts budžets, privātie līdzekļi vai cits finansējums;

8.13.8. studiju veids – pilna vai nepilna laika studijas;

8.13.9. izglītības ieguves forma – klātiene vai neklātiene (tai skaitā tālmācība);

8.14. ziņas par studiju pārtraukumu:

8.14.1. studiju pārtraukuma sākuma datums;

8.14.2. studiju pārtraukuma beigu datums;

8.15. ziņas par studējošo, kas sadarbības vai apmaiņas programmas ietvaros ieradies no ārvalstīm uz īslaicīgu studiju periodu ("kredītpunktu mobilitāte"), izņemot studējošos Nacionālajā aizsardzības akadēmijā:

8.15.1. ārvalstu sadarbības augstākās izglītības iestādes valsts;

8.15.2. studiju uzsākšanas datums Latvijas augstākās izglītības iestādē;

8.15.3. studiju beigu datums Latvijas augstākās izglītības iestādē;

8.16. ziņas par īslaicīgu studiju periodu studējošo ārvalsts augstākās izglītības iestādē sadarbības vai apmaiņas programmas ietvaros ("kredītpunktu mobilitāte"):

8.16.1. ārvalstu sadarbības augstākās izglītības iestādes valsts;

8.16.2. studiju uzsākšanas datums ārvalsts augstākās izglītības iestādē;

8.16.3. studiju beigu datums ārvalsts augstākās izglītības iestādē;

8.16.4. mobilitātes programmas veids (Eiropas Savienības programmas, citas starptautiskas/valstu programmas vai citas programmas);

8.16.5. mobilitātes veids (studiju periods vai prakse);

8.16.6. mobilitātes perioda laikā iegūtie kredītpunkti;

8.17. dati par izslēgšanu no studējošo saraksta (eksmatrikulāciju):

8.17.1. eksmatrikulēts ar diploma izsniegšanu (absolvents);

8.17.2. eksmatrikulēts bez diploma izsniegšanas;

8.17.3. eksmatrikulācijas datums;

8.18. studējošajam izsniegtais izglītību apliecinošais dokuments atbilstoši šo noteikumu 12. punktam."

13. Izteikt 9. punkta ievaddaļu šādā redakcijā:

"9. Par pedagogu, kas piedalās vispārējās izglītības, profesionālās izglītības, profesionālās ievirzes un interešu izglītības programmu īstenošanā un mācību procesa nodrošināšanā, sistēmā iekļauj šādu informāciju:".

14. Papildināt 12.5. apakšpunktu aiz vārda "pakāpe" ar vārdiem "izglītības līmenis".

15. Papildināt noteikumus ar 12.8. un 12.9. apakšpunktu šādā redakcijā:

"12.8. izglītības dokumentam par augstāko izglītību – nosaukumu un šo noteikumu 7. punktā minēto informāciju;

12.9. papildus ziņām par izglītības dokumentu personai, kura ieguvusi doktora zinātnisko grādu, norāda ziņas par promocijas darbu:

12.9.1. promocijas darba nosaukums;

12.9.2. promocijas darba vadītāja(-u) personas dati (vārds, uzvārds, personas kods vai identifikācijas numurs);

12.9.3. promocijas darba zinātnes nozare;

12.9.4. promocijas darba aizstāvēšanas datums."

16. Papildināt II nodaļu ar 13.1, 13.2, 13.3, 13.4 un 13.5punktu šādā redakcijā:

"13.1 Pēc tam kad apstrādāti Valsts ieņēmumu dienesta dati par personu nodarbinātību, nodarbinātības jomu un ienākumiem un Nodarbinātības valsts aģentūras dati par personu ar bezdarbnieka un darba meklētāja statusu, Centrālā statistikas pārvalde (turpmāk – datu sniedzējs) sagatavo un iesniedz Izglītības un zinātnes ministrijā monitoringa datus par absolventu nodarbinātību un ienākumiem un par absolventiem, kuriem piešķirts bezdarbnieka vai darba meklētāja statuss.

13.2 Datu sniedzējam katru gadu līdz 30. aprīlim no sistēmas nodod šādus datus par absolventu:

13.21. eksmatrikulācijas (ar diploma izsniegšanu) gads un doktora zinātniskā grāda iegūšanas gads;

13.22. augstskolas vai koledžas nosaukums un reģistrācijas numurs izglītības iestāžu reģistrā;

13.23. studiju programmas kods;

13.24. vārds, uzvārds;

13.25. personas kods.

13.3Atbilstoši šo noteikumu 13.21., 13.22. un 13.23. apakšpunktā minētajiem kritērijiem datu sniedzējs katru gadu līdz 31. decembrim iesniedz Izglītības un zinātnes ministrijā kopsavilkuma datus sadalījumā pa augstskolām:

13.31. par absolventu nodarbinātību, bezdarbu un ienākumiem:

13.31.1. nodarbināto skaits;

13.31.2. bezdarbnieku un darba meklētāju skaits;

13.31.3. ekonomiski neaktīvo personu skaits;

13.31.4. emigrējušo skaits;

13.31.5. personu skaits, par kuriem nav datu;

13.31.6. vidējie mēneša ienākumi (*euro*);

13.32. par absolventu skaitu pēc nodarbinātības nozares klasifikācijas koda (sadaļu līmenī) atbilstoši Eiropas Savienības Saimniecisko darbību statistiskās klasifikācijas kodiem (NACE 2. red.);

13.33. par absolventu skaitu pēc profesijas klasifikācijas koda (pamat­grupu līmenī) atbilstoši starptautiskajai standartizēto profesiju klasifikācijai (ISCO-08);

13.34. par absolventu sadalījumu pa statistiskajiem reģioniem pēc deklarētās dzīvesvietas (Rīgas statistiskais reģions, Pierīgas statistiskais reģions, Kurzemes statistiskais reģions, Latgales statistiskais reģions, Vidzemes statistiskais reģions un Zemgales statistiskais reģions).

13.4 Absolventu nodarbinātības, ienākumu un bezdarba līmeņa monitoringu veic 10 gadus kopš absolventa augstskolas vai koledžas eksmatrikulācijas gada.

13.5 Monitoringa datus par absolventu nodarbinātības līmeni, nodarbinātības jomām, vidējiem ienākumiem un bezdarba līmeni apkopotā veidā sadalījumā pa studiju programmām, studiju līmeņiem un augstskolām reizi gadā publicē Izglītības un zinātnes ministrijas tīmekļvietnē un Latvijas atvērto datu portālā."

17. Izteikt 14.3. apakšpunktu šādā redakcijā:

"14.3. slēdz vienošanās ar citu informācijas sistēmu turētājiem vai pārziņiem par datu automātisku apmaiņu tiešsaistē starp sistēmu un citām informācijas sistēmām. Saraksts, kurā norādītas informācijas sistēmas, starp kurām notiek datu apmaiņa, tiek publicēts sistēmā un ir publiski pieejams."

18. Papildināt noteikumus ar 17.2 punktu šādā redakcijā:

"17.2 Profesionālās ievirzes sporta izglītības iestādes informāciju par kritēriju un nosacījumu izpildi iepriekšējā mācību gadā attiecīgajā grupā, pārcelšanu atbilstošā mācību–treniņu grupā un sacensību kalendāru sistēmā ievada atbilstoši normatīvajiem aktiem par kārtību, kādā valsts finansē profesionālās ievirzes sporta izglītības programmas."

19. Papildināt noteikumus ar 19.1punktu šādā redakcijā:

"19.1 Atbilstoši augstākās izglītības iestādes ievadītajam studējošā personas kodam sistēma tiešsaistes režīmā no Iedzīvotāju reģistra iegūst un sistēmā saglabā šo noteikumu 8.11.1., 8.11.2., 8.11.3., 8.11.4., 8.11.5., 8.11.6., 8.11.7. un 8.11.11. apakšpunktā minēto informāciju."

20. Papildināt noteikumus ar 24.1 un 24.2 punktu šādā redakcijā:

"24.1 Šo noteikumu 8.12., 8.13.1., 8.13.3., 8.13.4., 8.13.5., 8.13.6., 8.13.7., 8.13.8., 8.13.9., 8.14., 8.16. un 8.17. apakšpunktā un 12. punktā minēto informāciju par studējošiem, kuriem Iedzīvotāju reģistra likumā noteiktajā kārtībā piešķirts personas kods, un par ārvalstniekiem bez Latvijas piešķirtā personas koda šo noteikumu 8.1 punktā (izņemot 8.11.10. apakšpunktu) un 12. punktā minēto informāciju augstākās izglītības iestādes aktualizē un ievada divas reizes gadā (līdz kārtējā gada 1. aprīlim un 1. oktobrim).

24.2 Šo noteikumu 8.11.3., 8.11.9., 8.13.1., 8.14. un 8.17.3. apakšpunktā minēto informāciju par studējošiem, kuriem Iedzīvotāju reģistra likuma noteiktajā kārtībā piešķirts personas kods, augstskola aktualizē un ievada katru mēnesi līdz nākamā mēneša pirmajam datumam."

21. Papildināt noteikumus ar 26.2punktu šādā redakcijā:

"26.2 Šo noteikumu 8.1punktā (izņemot šo noteikumu 8.11.1., 8.11.2., 8.11.4., 8.11.5., 8.11.6. un 8.11.7. apakšpunktā minētās ziņas par studējošiem, kuriem Iedzīvotāju reģistra likumā noteiktajā kārtībā piešķirts personas kods) minēto informāciju sistēmā iesniedz augstākās izglītības iestādes."

22. Izteikt 33. punktu šādā redakcijā:

"33. Sistēmas pārzinis sistēmas lietotāja tiesības atbilstoši normatīvajos aktos noteiktajām funkcijām un nepieciešamās informācijas apjomam, kā arī pamatojoties uz rakstisku pieprasījumu, piešķir:

33.1. Izglītības un zinātnes ministrijai un tās padotībā esošajām valsts pārvaldes iestādēm;

33.2. Akadēmiskās informācijas centram;

33.3. pašvaldībām;

33.4. izglītības iestādēm;

33.5. citām institūcijām, kuras attiecīgo informāciju apstrādā saskaņā ar normatīvajiem aktiem."

23. Izteikt 37. punktu šādā redakcijā:

"37. Ja nepieciešams mainīt vai anulēt lietotāja tiesības, šo noteikumu 33. punktā minētās institūcijas triju darbdienu laikā iesniedz sistēmas pārzinim pieprasījumu par lietotāja tiesību maiņu vai anulēšanu."

24. Papildināt noteikumus ar 47., 48., 49. un 50. punktu šādā redakcijā:

"47. Augstākās izglītības iestādes šo noteikumu 8.11.3., 8.11.9., 8.13.1., 8.14. un 8.17.3. apakšpunktā minēto informāciju par studējošiem sistēmā ievada līdz 2017. gada 31. decembrim.

48. Šo noteikumu 8.11.3., 8.12., 8.17.1. un 8.18. apakšpunktā minēto informāciju par 2017. gada absolventiem augstākās izglītības iestādes sistēmā ievada līdz 2018. gada 1. aprīlim.

49. Augstākās izglītības iestādes šo noteikumu 8.1 punktā (izņemot 8.11.10. apakšpunktu) minēto aktuālo informāciju par studējošiem, sākot ar 2018. gada 1. janvāri, tai skaitā par studējošiem, kas ieradušies no ārvalstīm uz īslaicīgu studiju periodu, absolventiem un personām, kuras ieguvušas doktora zinātnisko grādu, sistēmā pirmo reizi ievada līdz 2018. gada 1. aprīlim.

50. Šo noteikumu 13.2 un 13.3punktā minētās darbības pirmo reizi veic, sākot ar 2019. gadu, norādot informāciju par 2017. gada absolventiem."

Ministru prezidenta vietā –

finanšu ministre Dana Reizniece-Ozola

Izglītības un zinātnes ministrs Kārlis Šadurskis